Naomie Harris

Naomė Haris (, g. 1976 m. rugsėjo 6 d.) – anglų aktorė, už nuopelnus 2017 m. apdovanota Britanijos imperijos ordinu.

 Biografija 
Naomės motina yra gimusi Jamaikoje, tačiau užaugusi Anglijoje, tėvas – emigrantas iš Trinidado. Šie išsiskyrė dar prieš gimstant Naomei ir ši užaugo tik su motina, visiškai nebendraudama su savo tėvu. Motina vėliau ištekėjo ir Naomė turi du brolius. Ji mokėsi „St. Marylebone“ mokykloje, „Woodhouse“ ir „Pembroke“ koledžuose bei studijavo „Bristol Old Vic“ teatro mokykloje.

Sulaukusi 9-erių, ji pirmą kartą buvo pakviesta filmuotis epizodiniam vaidmeniui televizijoje – jos motina dirbo scenariste, prisidėdama prie įvairių muilo operų kūrimo. 2002 m. Naomė gavo vaidmenį postapokaliptiniame filme „28 dienos po“, kuris atvėrė duris tolimesnei jos karjerai kine. Ji filmavosi dvejose Karibų piratų serijose su Johnny Depp 2006 ir 2007 m. 2001 m. Naomė debiutavo teatre, o 2012 m. pirmą kartą įkūnijo Eve Moneypenny filmų serijoje apie Džeimsą Bondą. Iki tol Moneypenny filmuose buvo tik epizodiškai pasirodanti sekretorė, tuo tarpu Naomės personažas jau yra agentė, padedanti Bondui. 2015 m. ji dar kartą atliko šį vaidmenį juostoje „Spectre“.

2013 m. Naomė įkūnijo Winnie Mandela biografinėje juostoje „Mandela: Long Walk to Freedom“. 2016 m. ji pasirodė juostoje „Moonlight“, kuri  buvo išliaupsinta kritikų ir pelnė jai eilę apdovanojimų, tarp kurių ir Oskaro nominaciją. 

 Pagrindiniai apdovanojimai 
 right |thumb|160px
 right |thumb|160px
 right |thumb|160px
 Oskaras (nominacija) – geriausia antrojo plano aktorė (2017)
 Auksinis gaublys (nominacija) – geriausia antrojo plano aktorė (2017)
 BAFTA (nominacija) – kylanti žvaigždė (2007); geriausia antrojo plano aktorė (2017)
 AACTA apdovanojimai (nominacija) – geriausia antrojo plano aktorė (2016)
 Capri apdovanojimas – geriausia antrojo plano aktorė (2013)
 Fangoria Chainsaw apdovanojimas – geriausia antrojo plano aktorė (2004)
 MTV kino ir TV apdobanojimai (nominacija) (2017)
 Satelito apdovanojimas – geriausia antrojo plano aktorė (2016)

 Filmografija 
 Crust (2001)
 Living In Hope (2002)
 Anansi (2002)
 28 dienos po (2002)
 Trauma (2004)
 Po saulėlydžio (2004)
 Pirates of the Caribbean: Dead Man's Chest (2006)
 Miami Vice (2006)
 A Cock and Bull Story (2006)
 Pirates of the Caribbean: At World's End (2007)
 Street Kings (2008)
 Explicit Ills (2008)
 August (2008)
 Morris: A Life with Bells On (2009)
 Ninja Assassin (2009)
 Sex & Drugs & Rock & Roll (2009)
 My Last Five Girlfriends (2009)
 The First Grader (2010)
 Operacija Skyfall (2012)
 Mandela: Long Walk to Freedom (2013)
 Southpaw (2015)
 Spectre (2015)
 Our Kind of Traitor (2016)
 Moonlight (2016)
 Collateral Beauty (2016)
 Rampage (2018)
 Mirtis palauks (2021)

 Šaltiniai 

 Nuorodos 

 IMDb profilis

Kategorija:Jungtinės Karalystės aktoriai